钦定古今图书集成/明伦汇编/氏族典/第079卷 > 吴叔告
## 钦定古今图书集成/明伦汇编/氏族典/第079卷 > 吴叔告

按《莆田县志》：“叔告，字君谋，贡于乡。端平二年，理宗始
亲政，策士，叔告以发强密察为言，擢第一，签书威武
军节度判官，累迁秘书郎，轮对皆切时政。迁著作佐
郎，知抚州，寻除刑部郎。以不善迎合，为中外所攻，寝
新命，贬一秩。淳祐三年，复元职。六年，差知袁州。召奏
事，再除刑部郎，知漳、衡、常三州，改严州。自临川罢归。”
景定二年，召除尚右郎官兼国史院编修官、实录院
检讨官。四年，除大理少卿。丐外，以直宝章阁提举浙
西常平事。是冬，召奏事，再祈免，得请，归装萧然。